Міхаіл Віктаравіч Бабіч

Міхаіл Віктаравіч Бабіч (, , СССР) — расійскі дзяржаўны дзеяч. Паўнамоцны прадстаўнік Прэзідэнта Расійскай Федэрацыі ў Прыволжскай федэральнай акрузе (2011—2018). Надзвычайны і Паўнамоцны Пасол Расійскай Федэрацыі ў Рэспубліцы Беларусь з 24 жніўня 2018 года па 30 красавіка 2019 года.

 Біяграфія 
З 1986 года па 1995 год праходзіў вайсковую службу ў ПДВ і войсках КДБ СССР. У 1990 годзе скончыў Разанскае вышэйшае ваеннае каманднае вучылішча сувязі. З 1995 да 1998 года кіраваў ЗАТ «Карпарацыя „Антэй“» у Маскве. У 1998 годзе скончыў юрыдычны факультэт Маскоўскага інстытута эканомікі, менеджменту і права. З 1998 года па 1999 год — першы віцэ-прэзідэнт кампаніі «Росмясомолторг».

У 1999 годзе перайшоў на дзяржаўную службу. З 1999 года па студзень 2000 года з’яўляўся першым намеснікам генеральнага дырэктара ДУП «Федэральнае агенцтва па рэгуляванні харчовага рынку» пры Міністэрстве сельскай гаспадаркі і харчавання Расійскай Федэрацыі. У 2000 годзе скончыў Дзяржаўную акадэмію кіравання па спецыяльнасці «фінансавы менеджмент».

З 2000 па 2001 год — першы намеснік старшыні Урада Маскоўскай вобласці. З 2001 года — першы намеснік главы адміністрацыі Іванаўскай вобласці і глава прадстаўніцтва вобласці ў Маскве і працаваў на гэтай пасадзе да 2002 года. З лістапада 2002 года па люты 2003 года — старшыня Урада Чачэнскай Рэспублікі. У 2003 годзе прызначаны памочнікам міністра эканамічнага развіцця і гандлю Расійскай Федэрацыі.

7 снежня 2003 года быў абраны дэпутатам Дзяржаўнай думы Федэральнага сходу Расійскай Федэрацыі чацвёртага склікання па Кінешамской аднамандатнай выбарчай акрузе № 81 (Іванаўская вобласць). У 2005 годзе скончыў факультэт перападрыхтоўкі і павышэння кваліфікацыі Ваеннай акадэміі Генеральнага штаба Узброеных сіл Расійскай Федэрацыі.

2 снежня 2007 года зноў быў абраны дэпутатам Дзяржаўнай думы Федэральнага сходу Расійскай Федэрацыі пятага склікання па спісе партыі «Адзіная Расія» (Уладзімірская рэгіянальная група). У Дзяржаўнай думе з’яўляўся намеснікам старшыні Камітэта па абароне і членам Камісіі па разглядзе расходаў федэральнага бюджэту, накіраваных на забеспячэнне абароны і дзяржаўнай бяспекі Расійскай Федэрацыі.

4 снежня 2011 года быў абраны дэпутатам Дзяржаўнай думы Федэральнага сходу Расійскай Федэрацыі шостага склікання па спісе партыі «Адзіная Расія» (Уладзімірская рэгіянальная група). 15 снежня 2011 года Указам Прэзідэнта Расійскай Федэрацыі № 1626 прызначаны Паўнамоцным Прадстаўніком Прэзідэнта ў Прыволжскай федэральнай акрузеУказ Прэзідэнта Расійскай Федэрацыі ад 15 снежня 2011 года № 1629. 29 снежня 2011 года Указам Прэзідэнта Расійскай Федэрацыі № 1709 прызначаны Старшынёй Дзяржаўнай камісіі па хімічным раззбраенні. З 19 студзеня 2012 года з’яўляецца сапраўдным дзяржаўным саветнікам Расійскай Федэрацыі 1 класа.

Пасля звальнення 28 ліпеня 2016 года пасла Расіі ва Украіне Міхаіла Зурабава, у расійскай прэсе прэтэндэнтам на гэту пасаду быў названы Міхаіл Бабіч, што было публічна пацверджана прэс-сакратаром прэзідэнта РФ Уладзіміра Пуціна Дзмітрыем Пясковым. Былі праведзены папярэднія працэдуры ўзгаднення профільнымі камітэтамі ніжняй і верхняй палаты парламента. Дэпутаты Дзярждумы РФ узгаднілі кандыдатуру паўпрэда прэзідэнта РФ у Прыволжскай федэральнай акрузе Міхаіла Бабіча на прызначэнне паслом ва Украіне. Адпаведнае рашэнне было прынята на пасяджэнні камітэта па міжнародных справах 29 ліпеня 2016 года.

У сваю чаргу ўкраінская экспертная супольнасць выказала шэраг прычын, па якіх Міхаілу Бабічу можа быць адмоўлена ўкраінскім МЗС у атрыманні агрэмана. Адна з іх складалася ў тым, што быўшы членам Савета бяспекі Расійскай Федэрацыі, Міхаіл Бабіч у 2014 годзе браў удзел у рашэнні аб анексіі Крыма. Акрамя таго, украінскія палітолагі адзначалі тое, што Міхаіл Бабіч «раней быў ваенным дэсантнікам, у час Чачэнскай вайны кіраваў урадам рэспублікі, працаваў у ФСБ». Эксперты ў Кіеве заяўлялі, што "Бабіч, біяграфія якога звязана з савецкім КДБ і расійскім ФСБ, закліканы стаць «паслом вайны», з’яўляецца «прафесійным дыверсантам» і «класічным кандыдатам Крамля для ўзаемадзеяння з сепаратыстамі ў Данбасе для арганізацыі сілавых аперацый». Усе гэтыя «дэталі», па іх меркаванні, «маглі стаць безумоўнай прычынай адмовы ў агрэмане». Гучалі і меркаванні пра тое, што «ўкраінскі бок жорстка абмежаваны ў сваёй дзейнасці ў Расіі і няма неабходнасці ў знаходжанні на тэрыторыі Украіны расійскага пасла. Досыць проста часова паверанага». 4 жніўня 2016 года Кіеў адмовіўся ўзгадніць кандыдатуру Міхаіла Бабіча на пасаду пасла Расіі ва Украіне. Намеснік главы ўкраінскага МЗС Алена Зяркаль заявіла, што па іх ініцыятыве пытанне ў прынцыпе не будзе абмяркоўвацца. Прэс-сакратар Прэзідэнта Расіі Дзмітрый Пяскоў у сваю чаргу заявіў, што Расія па-ранейшаму выступае за прызначэнне новага главы дыпмісіі.

 Пасол Расіі ў Беларусі 
24 жніўня 2018 года прызначаны паслом Расіі ў БеларусіУказ Президента Российской Федерации от 24.08.2018 № 495 «О Чрезвычайном и Полномочном После Российской Федерации в Республике Белоруссия»Указ Президента Российской Федерации от 24.08.2018 № 496 «О специальном представителе Президента Российской Федерации по развитию торгово-экономического сотрудничества с Республикой Белоруссия».

У канцы 2018 года адбылося рэзкае абвастрэнне беларуска-расійскіх адносін на фоне вакол падатковага манеўру Расіі, заявы расійскіх уладаў былі ўспрыняты ў Беларусі як пагроза суверэнітэту.

14 сакавіка 2019 года ў інтэрв’ю РІА Навіны Міхаіл Бабіч заявіў, што Расія гатова пры неабходнасці дапамагчы Беларусі абараніць яе суверэнітэт у выпадку адпаведных пагроз з боку Захаду, аналагічных «каляровых» рэвалюцый і дзяржпераваротаў, але «калі гэта намёкі на Расію, то гэта зусім не па-партнёрску». Таксама ён адзначыў, што Масква не прапаноўвала Беларусі ўступіць у склад Расіі, і заклікаў беларускі бок вызначыцца з прыярытэтным фарматам развіцця інтэграцыі, дадаўшы, што трэба выконваць гэтыя дамоўленасці, а не абменьвацца папрокамі ў эканамічнай сферыБабіч пра словы наконт пагрозы суверэнітэту Беларусі: Калі гэта намёкі на Расію, то гэта зусім не па-партнёрску.

15 сакавіка 2019 года прэс-сакратар Міністэрства замежных спраў Беларусі Анатоль Глаз пракаментаваў інтэрв’ю пасла Расіі, назваўшы яго «рахункаводам альбо бухгалтарам, які падае надзеі» і парэкамендаваўшы больш часу прысвяціць таму, каб паглыбіцца ў спецыфіку краіны знаходжання, пазнаёміцца з яе гісторыяй і праявіць крыху павагі, бо за кароткі час працы ў Беларусі ён проста «не зразумеў розніцы паміж федэральнай акругай і незалежнай дзяржавай»МЗС: Бабіч не разумее розніцы паміж федэральнай акругай і незалежнай дзяржавай. Статс-сакратар, намеснік кіраўніка МЗС РФ Рыгор Карасін у адказ заявіў, што ў Маскве чакаюць большай павагі ў адносінах да расійскага паслаМЗС Расіі: Мы маем права разлічваць на больш паважлівае стаўленне да пасла Бабіча.

Паводле некаторых крыніц, беларускім дзяржаўным СМІ забаранілі 18 сакавіка прыходзіць на прэс-канферэнцыю пасла Расіі, якая была прысвечана пяцігоддзю анексіі Крыма Расіяй. Акрамя таго ім было забаронена пісаць пра інтэрв’ю Бабіча агенцтву РІА Навіны ад 14 сакавіка«Спутнік»: Дзяржаўныя СМІ не акрэдытоўваюцца на прэс-канферэнцыю Бабіча. Таксама і некаторыя незалежныя. Рэдакцыі беларускіх недзяржаўных СМІ прынялі рашэнне ўстрымацца ад удзелу ў прэс-канферэнцыі, заяву аб гэтым падпісалі галоўныя рэдактары TUT.BY Марына Золатава, «Еўрапейскага радыё для Беларусі» Павел Свярдлоў, БелаПАН Ірына Леўшына, «Нашай Нівы» Ягор Марціновіч і «Народнай Волі» Іосіф Сярэдзіч«Наша Ніва», Tut.by, БелаПАН, «Народная Воля» і «Еўрарадыё» вырашылі не ўдзельнічаць у прэс-канферэнцыі Бабіча.

19 красавіка 2019 года ў штогадовым пасланні да беларускага народа і парламента Прэзідэнт Беларусі Аляксандр Лукашэнка, адказваючы на пытанне дэпутаткі Ганны Канапацкай, якая спаслалася на пасла Расіі і сказала, што РФ знізіла цану на атамную электрастанцыю на 3 мільярды, паведаміў, што кошт будаўніцтва Беларускай АЭС складзе менш за 7 мільярдаў долараў, а расійскі пасол «ня ўмее лічыць і шкодзіць Расіі». У адказ Бабіч заявіў, што ўсё сказанае Аляксандрам Лукашэнкам наконт зніжэння кошту будаўніцтва АЭС «не мае пад сабой ні найменшых падстаў», а яго самога «чарговы раз увялі ў зман»Пасол Расеі Бабіч: Лукашэнку «чарговы раз увялі ў зман». Міністэрства замежных спраў Беларусі пракаментавала выказванні пасла Расіі наступным чынамМЗС: Бабічу эфэктыўна ўдаецца разбураць цесныя і сяброўскія адносіны двух братэрскіх народаў:

30 красавіка 2019 года Прэзідэнт Расіі Уладзімір Пуцін вызваліў Міхаіла Бабіча ад абавязкаў Пасла Расіі ў Беларусі, а таксама ад пасады спецыяльнага прадстаўніка Прэзідэнта Расіі па развіцці гандлёва-эканамічнага супрацоўніцтва з Рэспублікай БеларусьДмитрий Мезенцев назначен Послом России в Белоруссии.

 Спасылкі 

 Біяграфія.
 На сайте паўнамоцнага прадстаўніка Прэзідэнта Расійскай Федэрацыі ў Прыволжскай федэральнай акрузе

Катэгорыя:Правадзейныя дзяржаўныя саветнікі Расійскай Федэрацыі 1-га класа
Катэгорыя:Дэпутаты Дзяржаўнай думы Расійскай Федэрацыі ад аднамандатных акруг
Катэгорыя:Дэпутаты Дзяржаўнай думы Расійскай Федэрацыі IV склікання
Катэгорыя:Дэпутаты Дзяржаўнай думы Расійскай Федэрацыі V склікання
Катэгорыя:Прадстаўнікі прэзідэнта Расіі ў федэральных акругах
Катэгорыя:Палкоўнікі (Расійская Федэрацыя)
Катэгорыя:Члены «Адзінай Расіі»
Катэгорыя:Выпускнікі Разанскага вышэйшага ваеннага каманднага вучылішча сувязі
Катэгорыя:Выпускнікі Дзяржаўнага ўніверсітэта кіравання
Катэгорыя:Выпускнікі Ваеннай акадэміі Генштаба
Катэгорыя:Паслы Расіі ў Беларусі